ai4bharat/Pralekha huggingface dataset:
பாதுகாப்பு அமைச்சகம்
பாதுகாப்புத்துறையில் முதலீட்டை ஊக்குவிப்பதற்கு ‘பாதுகாப்புத்துறையில் முதலீடு’ என்ற பெயரில் இதுவரை இல்லாத பெரிய அளவிலான முதலாவது நிகழ்ச்சியை 12-வது பாதுகாப்பு தளவாட கண்காட்சி 2022-ன் போது பாதுகாப்புத்துறை அமைச்சர் திரு ராஜ்நாத் சிங் தொடங்கி வைக்க உள்ளார். புதுதில்லி
பாதுகாப்புத்துறையில் முதலீட்டை ஊக்குவிப்பதற்கு ‘பாதுகாப்புத்துறையில் முதலீடு’ என்ற பெயரில் இதுவரை இல்லாத பெரிய அளவிலான முதலாவது நிகழ்ச்சியை 12-வது பாதுகாப்பு தளவாட கண்காட்சி 2022-ன் போது பாதுகாப்புத்துறை அமைச்சர் திரு ராஜ்நாத் சிங் அக்டோபர் 20 அன்று தொடங்கி வைக்க உள்ளார்.
இந்நிகழ்வில் பாதுகாப்புத்துறையில் எளிதில் வர்த்தகம் புரியும் வகையில், ஆயுதப்படையின் தேவைகள் மற்றும் அரசு மேற்கொள்ள வேண்டிய சீர்திருத்தங்கள் குறித்து எடுத்துரைக்கப்படும். இதன் மூலம் தொழில்துறைக்கு வாய்ப்பு வழங்கப்படுவதுடன் இத்துறையில் முதலீடு செய்வதன் நன்மையை அளிக்கிறது. இதன் மூலம் உள்நாட்டு உற்பத்தியின் பங்களிப்பு அதிகரிக்கும்.
எல் & டி, அதானி டிஃபன்ஸ், பாரத் ஃபோர்ஜ், சாப், ஏர்பஸ், லாகிட் மார்ட்டின் உள்ளிட்ட இந்திய மற்றும் வெளிநாட்டைச் சேர்ந்த உற்பத்தியாளர்கள் இந்நிகழ்வில் பங்கேற்பார்கள் என்று எதிர்பார்க்கப்படுகிறது.
குஜராத் மாநிலம் காந்தி நகரில், 12-வது பாதுகாப்புத் தளவாட கண்காட்சி, 2022, அக்டோபர் 18, முதல் 22 வரை நடைபெற உள்ளது.
------
IR/Gee/Sanj/Sne
(Visitor Counter : 113
குடியரசுத் தலைவர் செயலகம்
5 நாடுகளின் இந்தியாவுக்கான தூதர்கள் நியமன உத்தரவுகளை குடியரசுத்தலைவர் திருமதி திரௌபதி முர்முவிடம் சமர்ப்பித்தனர்
குடியரசுத்தலைவர் திருமதி திரௌபதி முர்முவிடம் ஹங்கேரி உள்ளிட்ட 5 நாடுகளின் இந்தியாவுக்கான தூதர்கள் வழங்கிய நியமன உத்தரவுகளை அவர் பெற்றுக்கொண்டார். புதுதில்லியில் உள்ள குடியரசுத் தலைவர் மாளிகையில் இன்று நடைபெற்ற நிகழ்ச்சியில் ஹங்கேரி தூதர் திரு இஸ்ட்வன் ஸாபோ, மொரீஷியஸ் தூதரக அதிகாரி திரு ஹேமந்த்தாயல் திலூம், கிர்கிஸ்தான் தூதர் திரு அஸ்கர் பெஷிமோ, போர்ச்சுக்கல் தூதர் திரு ஜாவோ மானுவேல் மெண்டெஸ் ரிபைரோ டி அல்மிடா, மௌரிடானியா குடியரசின் தூதர் திரு முகமது அகமத் சலீம் முகமது ராரா ஆகியோர் குடியரசுத் தலைவர் திருமதி திரௌபதி முர்மு-விடம் தங்களது நியமன உத்தரவுகளை சமர்ப்பித்தனர்.
சுகாதாரம் மற்றும் குடும்ப நலத்துறை அமைச்சகம்
தமிழகத்தில் உள்ள அரசு மருத்துவக் கல்லூரிகளில் 2023-24 ஆம் கல்வியாண்டில் இளநிலை மருத்துவ இடங்கள் 11,275 ஆக அதிகரிப்பு: மத்திய அரசு
மருத்துவக் கல்லூரிகளின் எண்ணிக்கையை மத்திய அரசு அதிகரித்துள்ளது. இதன் மூலம் எம்பிபிஎஸ் மாணவர் சேர்க்கைக்கான இடங்களும் கணிசமாக அதிகரித்துள்ளது. 2014 ஆம் ஆண்டில் 377-ஆக இருந்த அரசு மருத்துவக் கல்லூரிகளின் எண்ணிக்கை தற்போது 655 ஆக அதிகரித்துள்ளது. இது மொத்தம் 69 சதவீத உயர்வாகும். இதேபோல், எம்பிபிஎஸ் இடங்களின் எண்ணிக்கை 95 சதவீதம் அதிகரித்திருக்கிறது. அதாவது, 2014 ஆம் ஆண்டிற்கு முன்பு, 51,348 ஆக இருந்த எம்பிபிஎஸ் இடங்களின் எண்ணிக்கை தற்போது 1,00,163 ஆக அதிகரித்துள்ளது. அதே நேரத்தில் மருத்துவ முதுகலைப் படிப்புகளுக்கான இடங்களின் எண்ணிக்கையும் 110 சதவீதம் அதிகரித்துள்ளது.
இதன்படி, தமிழகத்தில் உள்ள அரசு மருத்துவக் கல்லூரிகளில் 2023-24 ஆம் கல்வியாண்டில் இளநிலை மருத்துவ இடங்கள் 11,275 ஆக உள்ளது. அதேபோல் முதுகலை மருத்துவ இடங்களின் எண்ணிக்கை 4935 ஆக உள்ளது.
மத்திய சுகாதார மற்றும் குடும்பநலத்துறை அமைச்சகத்தின் சார்பில் சிஎஸ்எஸ்  திட்டத்தின்படி, செயல்பாட்டில் உள்ள மாவட்ட மருத்துவமனைகளுடன் புதிய மருத்துவக் கல்லூரிகளை உருவாக்க திட்டமிடப்பட்டுள்ளது. இதன்படி, அரசு மற்றும் தனியார் மருத்துவக் கல்லூரிகள் இல்லாத வடகிழக்கு மாநிலங்களில் மத்திய அரசின் பங்களிப்பாக 90 சதவீத உதவியுடன் புதிய மருத்துவக்கல்லூரிகள் அமைக்கப்படும்.
மத்திய சுகாதாரம் மற்றும் குடும்பநலத்துறை இணையமைச்சர் டாக்டர் பாரதி பிரவீன் பவார், மக்களவையில் இன்று எழுத்துப்பூர்வமாக அளித்த பதிலில் இதனைத் தெரிவித்துள்ளார்.
ரெயில்வே அமைச்சகம்
திருவிழாக் காலங்கள் நெருங்குவதால், ரயில் பயணிகளுக்கான வழிகாட்டுதல்களை வழங்கியுள்ளது ரயில்வே பாதுகாப்பு படை
திருவிழா காலங்கள் நெருங்குவதால், ரயில் பயணிகளுக்கான வழிகாட்டுதல்களை ரயில்வே பாதுகாப்பு படை வழங்கியுள்ளது. ரயில் நிலையங்கள் மற்றும் ரயில்வே அலுவலங்களில் இருக்கும்போதும், ரயிலில் பயணம் செய்யும் போதும், பொதுமக்கள் கீழ்கண்ட நடவடிக்கைகளை தவிர்க்கும்படி அறிவுறுத்தப்படுகின்றனர்.
1) முககவசம் அணியாமல் இருப்பது அல்லது தவறான முறையில் முககவசம் அணிந்திருப்பது.
2) சமூக இடைவெளியை பின்பற்றாமல் இருப்பது.
3) கொவிட் பாதிப்பு உள்ளது என அறிவிக்கப்பட்ட பின்பும், ரயில் நிலையம் அல்லது ரயில்வே பகுதி அல்லது ரயில் ஏற வருவது.
4) கொரோனா பரிசோதனைக்கு மாதிரி கொடுத்தபின்பு மற்றும் முடிவுகளுக்கு காத்திருக்கும் நேரத்தில் ரயில் நிலையம் மற்றும் ரயில் ஏற வருவது.
5) ரயில்நிலையத்தில் உள்ள குழுவினர் பரிசோதனை செய்து, பயணம் செய்த மறுத்தபின் ரயிலில் ஏறுவது.
6) பொது இடத்தில் துப்புவது.
7) ரயில் நிலையங்கள் மற்றும் ரயில்களில், சுகாதாரமற்ற நடவடிக்கைகள் அல்லது பொதுமக்களின் சுகாதாரம் மற்றும் பாதுகாப்புக்கு அச்சுறுத்தும் நடவடிக்கைகள்.
8) கொரோனா தொற்று பரவலை கட்டுப்படுத்த ரயில்வே நிர்வாகம் வழங்கிய வழிகாட்டுதல்களை பின்பற்றாமல் இருப்பது.
9) கொரோனா தொற்று பரவலுக்கு உதவும் செயல்பாடுகள்.
இது போன்ற செயல்பாடுகள் கொரோனா தொற்று பரவ உதவும் என்பதால், மற்ற பயணிகளுக்கு பாதிப்பை ஏற்படுத்தும் வகையில் கவனக்குறைவாக செயல்படுபவர்கள், ரயில்வே சட்ட பிரிவுகளின் கீழ் தண்டிக்கப்படுவர்.
ரெயில்வே அமைச்சகம்
28000 மெட்ரிக் டன் திரவ மருத்துவ பிராணவாயுவை ஆக்ஸிஜன் எக்ஸ்பிரஸ் ரயில்கள் நாடு முழுவதும் விநியோகம் தமிழகத்திற்கு 3972 மெட்ரிக் டன்
பல்வேறு தடைகளையும் கடந்து நாடு முழுவதும் திரவ மருத்துவ பிராணவாயுவை ஆக்சிஜன் எக்ஸ்பிரஸ் ரயில்களின் மூலம் இந்திய ரயில்வே விநியோகித்து வருகிறது.
28000 மெட்ரிக் டன்னிற்கும் அதிகமான திரவ மருத்துவப் பிராணவாயுவை ஆக்சிஜன் எக்ஸ்பிரஸ் ரயில்கள் கொண்டு சேர்த்துள்ளன.
இதுவரை 1,628 டேங்கர்களில் சுமார் 28,060 மெட்ரிக் டன் பிராணவாயு தமிழகம் உள்ளிட்ட பல்வேறு மாநிலங்களுக்கு விநியோகம் செய்யப்பட்டுள்ளது.
397 ஆக்சிஜன் எக்ஸ்பிரஸ் ரயில்கள் மூலம் மாநிலங்களுக்கு மருத்துவப் பிராணவாயு வழங்கப்பட்டுள்ளது. தற்போது 24 டேங்கர்களில் சுமார் 494 மெட்ரிக் டன் பிராணவாயுவுடன் 5 ரயில்கள் பயணித்துக் கொண்டிருக்கின்றன.
தமிழ்நாட்டிற்கு 3900 மெட்ரிக் டன்னுக்கும் அதிகமான பிராணவாயு விநியோகிக்கப்பட்டுள்ளது. ஆந்திரப் பிரதேசம் மற்றும் கர்நாடகாவிற்கு முறையே 3100 மற்றும் 3400 மெட்ரிக் டன் திரவ மருத்துவ ஆக்சிஜன் வழங்கப்பட்டுள்ளது.
தமிழ்நாடு, உத்தராகண்ட், கர்நாடகா, மகாராஷ்டிரா, மத்தியப் பிரதேசம், ஆந்திரப் பிரதேசம், ராஜஸ்தான், ஹரியானா, தெலங்கானா, பஞ்சாப், கேரளா, தில்லி, உத்தரப் பிரதேசம், ஜார்கண்ட், அசாம் ஆகிய 15 மாநிலங்கள் இதுவரை பிராணவாயுவைப் பெற்றுள்ளன.
இதுவரை தமிழகத்திற்கு 3972 மெட்ரிக் டன், மகாராஷ்டிராவிற்கு 614 மெட்ரிக் டன், உத்தரப் பிரதேசத்திற்கு 3797 மெட்ரிக் டன், மத்தியப் பிரதேசத்திற்கு 656 மெட்ரிக் டன், தில்லிக்கு 5722 மெட்ரிக் டன், ஹரியானாவிற்கு 2354 மெட்ரிக் டன், ராஜஸ்தானிற்கு 98 மெட்ரிக் டன், கர்நாடகாவிற்கு 3450 மெட்ரிக் டன், உத்தராகண்டிற்கு 320 மெட்ரிக் டன், ஆந்திரப் பிரதேசத்திற்கு 3130 மெட்ரிக் டன், பஞ்சாப்பிற்கு 225 மெட்ரிக் டன், கேரளாவிற்கு 513 மெட்ரிக் டன், தெலங்கானாவிற்கு 2765 மெட்ரிக் டன், ஜார்கண்டிற்கு 38 மெட்ரிக் டன், அசாமிற்கு 400 மெட்ரிக் டன் திரவ மருத்துவ பிராணவாயு விநியோகம் செய்யப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1725720
-----
(Visitor Counter : 188
பொருளாதார விவகாரங்களுக்கான மத்திய அமைச்சரவைக் குழு
இந்திய ரயில்வேயில் சுமார் 32,500 கோடி ரூபாய் செலவில் மொத்தம் 2,339 கி.மீ. தூரத்திற்கான 7 பல வழித்தட திட்டங்களுக்கு மத்திய அமைச்சரவை ஒப்புதல் அளித்துள்ளது
இந்திய ரயில்வேயில் 100 சதவீத மத்திய அரசு நிதியுதவியுடன் சுமார் 32,500 கோடி ரூபாய் செலவில் மொத்தம் 2,339 கி.மீ. தூரத்திற்கான 7 பல வழித்தட திட்டங்களுக்கு பிரதமர் திரு நரேந்திர மோடி தலைமையில் இன்று நடைபெற்ற பொருளாதார விவகாரங்களுக்கான மத்திய அமைச்சரவைக்குழு ஒப்புதல் அளித்துள்ளது. இந்த திட்டங்களால் போக்குவரத்து எளிதாவதுடன் நெரிசல் குறையும், இந்திய ரயில்வேயின் பரபரப்பான பிரிவுகளில் தேவைப்படும் அடிப்படை கட்டமைப்பு மேம்பாட்டினை இத்திட்டங்கள் வழங்கும்.
உத்தரப்பிரதேசம், பீகார், தெலங்கானா, ஆந்திரப் பிரதேசம், மகாராஷ்டிரா, குஜராத், ஒடிசா, ஜார்கண்ட், மேற்குவங்கம் என 9 மாநிலங்களில் உள்ள 35 மாவட்டங்களை உள்ளடக்கிய இந்த திட்டங்களால் இந்திய ரயில்வேயில் தற்போதுள்ள ரயில் பாதை கட்டமைப்பில் 2339 கி.மீ. தூரத்தை அதிகரிக்கும். இம்மாநிலங்களில் உள்ள மக்களுக்கு 7.06 கோடி மனித நாட்கள் வேலைவாய்ப்பையும் வழங்கும்.
மேலும் விவரங்களுக்கு இந்த ஆங்கில செய்திக்குறிப்பைக் காணவும் https://pib.gov.in/PressReleasePage.aspx?PRID=1949406
மின்னணு மற்றும் தகவல் தொழில்நுட்பம்
விளிம்பு நிலையில் உள்ளவர்கள் மற்றும் சமூகப் படிநிலையில் அடித்தளத்தில் இருப்பவர்களின் மேம்பாட்டிற்காக அரசு உறுதி பூண்டுள்ளது: தகவல் தொழில்நுட்பத்துறை அமைச்சர் திரு அஸ்வினி வைஷ்ணவ்
விடுதலையின் அம்ரித் மகோத்சவத்தை முன்னிட்டு, 'விடுதலையின் அம்ரித் மகோத்சவ ஸ்ரீ சக்தி சவால் 2021'-ஐ மின்னணு, தகவல் தொழில்நுட்பம், தகவல் தொடர்பு மற்றும் ரயில்வே அமைச்சர் திரு அஸ்வினி வைஷ்ணவ் இன்று தொடங்கி வைத்தார்.
மகளிரின் பாதுகாப்பு, அவர்களுக்கு அதிகாரம் அளித்தல் ஆகியவற்றை குறிக்கும் வகையில் பெண் தொழில்முனைவோர் உருவாக்கிய தொழில்நுட்பப் பதிவுகளை ஊக்கப்படுத்துவது இந்தச் சவாலின் நோக்கமாகும். மின்னணு மற்றும் தகவல் தொழில்நுட்ப அமைச்சகம்-நாஸ்காம் ஸ்டார்ட் அப் பெண் தொழில் முனைவோர் விருதுகளின் வெற்றியாளர்களும் இந்நிகழ்ச்சியின் போது அறிவிக்கப்பட்டனர்.
சவாலில் அதிகமானோர் கலந்து கொள்வார்கள் என்று நம்பிக்கை தெரிவித்த திரு அஸ்வினி வைஷ்ணவ், "தங்களது பொருள்களை, சிந்தனைகள் என்ற கட்டத்திலிருந்து முழுமை பெற்ற பொருள்கள் என்ற கட்டத்திற்கு பெண் தொழில்முனைவோர் முன்னேற்றிச் செல்வார்கள் என்று நான் நம்புகிறேன்," என்று கூறினார்.
மின்னணு மற்றும் தகவல் தொழில்நுட்ப அமைச்சகம் என்றுமே உங்கள் கூட்டாளியாக இருந்து வெற்றிகரமான தொழில் முனைவோராக உருவாவதற்கான உங்கள் பயணத்தில் ஆதரவளிக்கும், என்று அவர் மேலும் கூறினார்.
ஒருங்கிணைந்த வளர்ச்சியில் கடந்த ஏழு வருடங்களாக புதிய சாதனைகளை பிரதமர் திரு. நரேந்திர மோடி தலைமையிலான அரசு படைத்துள்ளதாக அமைச்சர் தெரிவித்தார். விளிம்பு நிலையில் உள்ளவர்கள் மற்றும் சமூகப் படிநிலையில் அடித்தளத்தில் இருப்பவர்களின் மேம்பாட்டிற்காக அரசு உறுதி பூண்டுள்ளது என்று அவர் தெரிவித்தார்.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1746763
----
(Visitor Counter : 174
அறிவியல் மற்றும் தொழில்நுட்பத்துறை
கோவிட்-19 நோய் தொற்றுக்கான தீர்வுகள் குறித்து கூட்டாக கண்காணிக்க இந்தோ-அமெரிக்க விஞ்ஞானிகளின் 11 அணிகள் தேர்வு
இந்திய மற்றும் அமெரிக்க விஞ்ஞானிகளின் பதினொரு அணிகள் புதுமையான ஆரம்பகால நோய் கண்டறியும் சோதனைகள், வைரஸ் தடுப்பு சிகிச்சை, மருந்து மறுபயன்பாடு, வென்டிலேட்டர் ஆராய்ச்சி, கிருமிநாசினி இயந்திரங்கள் மற்றும் சென்சார் அடிப்படையிலான அறிகுறிகளில் இருந்து கோவிட்-19 நோய் தொற்றுக்கான வெளிப்படையான தீர்வுகளைக் கண்காணிக்கும் திட்டத்தை விரைவில் கூட்டாக தொடங்க உள்ளனர்..
அமெரிக்க--இந்திய அறிவியல் மற்றும் தொழில்நுட்ப நன்கொடை நிதி  அமைப்பு ஏப்ரல் 2020-ல் கோவிட் -19 தாக்க மானியங்களின் கீழ் விடுத்த அழைப்பைத் தொடர்ந்து பெறப்பட்ட திட்டங்களின் கடுமையான இருநாட்டு மறுஆய்வு செயல்முறையின் மூலம் இதற்கான முயற்சிகளை மேற்கொள்ள இந்த அணிகள் தேர்வு செய்யப்பட்டுள்ளன .
https://pib.gov.in/PressReleasePage.aspx?PRID=1650677
----
(Visitor Counter : 168
ரெயில்வே அமைச்சகம்
கொரோனா முடக்க காலத்தில் 4621 ஷ்ரமிக் சிறப்பு ரயில்கள் : மத்திய அமைச்சர் பியூஷ் கோயல் தகவல்
மக்களவையில் எழுத்துபூர்வமாக தாக்கல் செய்த பதிலில் ரயில்வே அமைச்சர் திரு.பியூஷ் கோயல் கூறியதாவது:
ரயில் சேவைகள், படிப்படியாக சிறப்பு ரயில்களாக தொடங்கப்பட்டன.
i) 15 இணை ராஜ்தானி ரயில்கள் கடந்த மே 12ம் தேதி முதல் தொடங்கப்பட்டன.
 கடந்த ஜூன் 1ம் தேதி முதல் 100 இணை சிறப்பு ரயில்கள் தொடங்கப்பட்டன.
 43 இணை சிறப்பு ரயில்கள் கடந்த 12ம் தேதி முதல் தொடங்கப்பட்டன.
 705 புறநகர் ரயில் சேவைகள் மேற்கு மற்றும் மத்திய ரயில்வேயில் கடந்த ஜூன் 15ம் தேதி முதல் தொடங்கப்பட்டன.
 மாநிலங்கள் ஒருங்கிணைப்புடன் விநாயகர் சதுர்த்தி, ஐஐடி, நீட் , என்டிஏ தேர்வுகளுக்கு கூடுதல் சிறப்பு ரயில்கள் இயக்கப்பட்டன.
இந்திய ரயில்வேயில் சூரிய மின்சக்தி உற்பத்தி மையங்கள் மற்றும் காற்று மின்சக்தி மையங்கள் அமைக்க நடவடிக்கை எடுக்கப்பட்டுள்ளன. 102.8 மெகாவாட் திறனுள்ள மேற்கூரை சூரிய மின்சக்தி நிலையங்கள் தொடங்கப்பட்டன.
4.7 மெகா வாட் திறனுள்ள சூரிய மின்சக்தி நிலையம் நிலப் பகுதியில் தொடங்கப்பட்டன. சட்டீஸ்கரில் 50 மெகா வாட் சூரிய மின்சக்தி நிலையம் அமைக்கும் பணி நடந்து வருகிறது. 103.4 மெகா வாட் காற்றாலை மின் சக்தி நிலையங்கள் அமைக்கப்பட்டுள்ளன.
கொரோனா முடக்க காலத்தில் வெளி மாநிலங்களில் சிக்கிய புலம் பெயர் தொழிலாளர்களை அழைத்து வர 01.05.2020 முதல் ஆகஸ்ட் 31ம் தேதி வரை 4621 ஷ்ரமிக் சிறப்பு ரயில்கள் மாநில அரசுகளின் வேண்டுகோள்படி இயக்கப்பட்டன.
மொத்த அகல பாதையின் தூரம் 63,631 கி.மீ. கடந்த ஏப்ரல் 1ம் தேதி வரை 39,866 கி.மீ தூரம் ரயில் பாதை மின்மயமாக்கப்பட்டுள்ளது.
ரயில்வே துறைக்கு 2030ம் ஆண்டு வரை ரூ.50 லட்சம் கோடி முதலீடு தேவைப்படுகிறது. இதற்காக பொதுத்துறை மற்றும் தனியார் துறை பங்களிப்புடன் சில நடவடிக்கைகளே மேற்கொள்ள திட்டமிடப்பட்டு வருகிறது. தேர்ந்தெடுக்கப்பட்ட வழித்தடங்களில், உலக தரத்தில் நவீன ரயில்களை தனியார் பங்களிப்புடன் இயக்க முயற்சி மேற்கொள்ளப்பட்டுள்ளது. 109 இடங்களுக்கு பொதுத்துறை மற்றும் தனியார் பங்களிப்புடன் ரயில்களை இயக்குவதற்கான வேண்டுகோள் கடந்த ஜூலை 1ம் தேதி விடுக்கப்பட்டது.
கொரோனா கால நெருக்கடியை சமாளிக்க, இந்திய ரயில் 5231 ஏ.சி அல்லாத ரயில் பெட்டிகளை, தற்காலிக கோவிட் தனிமை பெட்டிகளாக மாற்றியது.
கிஷான் ரயில் திட்டம் மூலம், வேளாண்துறை அமைச்சகத்துடன் ஆலோசனை செய்து காய்கறிகள் மற்றும் பழங்கள் மற்றும் பூக்களை கொண்டு செல்ல மகாராஷ்டிரா, பீகார், ஆந்திரா, கர்நாடகா, தில்லி ஆகிய இடங்களில் கிஷான் ரயில்கள் இயக்கப்படுகின்றன குறிப்பிட்டுள்ளார்.
விரிவான தகவல்களுக்கு கீழ்க் காணும் ஆங்கில செய்திக் குறிப்புக்களைப் பார்க்கவும் : https://pib.gov.in/PressReleasePage.aspx?PRID=1655117
-------
--------
(Visitor Counter : 140
குடியரசுத் தலைவர் செயலகம்
இந்திய வெளியுறவுப் பணி துறையில் பயிற்சி பெற்ற அதிகாரிகள் குடியரசுத் தலைவரை சந்தித்தனர்
இந்திய வெளியுறவுத் துறையில் பயிற்சி பெற்ற அதிகாரிகள் குழுவினர் இன்று குடியரசுத் தலைவர் மாளிகையில், குடியரசுத் தலைவர் திருமதி.திரௌபதி முர்முவை சந்தித்தனர்.
அதிகாரிகளிடையே உரையாற்றிய குடியரசுத் தலைவர், புதியதொரு தன்னம்பிக்கையுடன் உலக அரங்கில் இந்தியா தன்னை வெளிப்படுத்திக் கொண்டிருக்கும் இந்தத் தருணத்தில், வெளியுறவுத் துறையில் உங்கள் பணிகளை தொடங்குவது மிகவும் உற்சாகமானதாக இருக்கும் என்று தெரிவித்தார். உலக நாடுகள் இந்தியாவை உற்று நோக்குவதாகவும், அண்மைக் காலங்களாக பிற நாடுகளுடனான இருதரப்பு மற்றும் பலதரப்பு உறவுகளில் புதிய முயற்சிகள் காணப்படுவதாகவும் குறிப்பிட்டார். உலகளாவிய பல்வேறு அமைப்புகளில் இந்தியா தீர்க்கமான தலைமைத்துவத்தை வெளிப்படுத்தியுள்ளது. பல்வேறு துறைகளில் இந்தியாவின் தலைமைத்துவம் சவால்களற்றதாக உள்ளது. தெற்குப் பகுதிகளின் வளர்ச்சியில் இந்தியா முக்கியப் பங்கு வகிக்கிறது. மேலும் பயங்கரவாதத்துக்கு எதிரான போராட்டத்தில் இந்தியா முன்னணி நாடாக விளங்குவதாக கூறினார்.
பொருளாதார செயல்திறன் உள்ளிட்ட பல்வேறு காரணிகளின் அடிப்படையில், இந்தியா வலுவான நிலைக்கு முன்னேறி வருகிறது என்று தெரிவித்தார். பொருளாதாரத்தில் முன்னேறிய உலக நாடுகள் பெருந்தொற்றின் தாக்கத்திலிருந்து மீள்வதற்கு இன்னும் முயற்சி செய்து கொண்டுள்ள நிலையில், இந்தியா மீண்டெழுந்து முன்னேறத் தொடங்கியுள்ளது. இதன் காரணமாக இந்தியப் பொருளாதாரம் வேகமான வளர்ச்சி விகிதத்தைப் பதிவு செய்து வருகிறது. உண்மையில், உலக பொருளாதார மீட்சி, இந்தியாவையே சார்ந்துள்ளது. உலக அரங்கில் இந்தியாவின் நிலைப்பாட்டுக்கு மற்றொரு காரணம் அதன் அணுகுமுறை. உலக நாடுகளுடனான நமது உறவுகள், மரபுசார்ந்த நமது மதிப்புகளால் நிர்வகிக்கப்படுகின்றன. இந்தியாவின் பெருமைமிகு நாகரீகம், பாரம்பரியம், கலாச்சாரம் ஆகியவற்றை உலக நாடுகளில் முன்னிறுத்த வெளியுறவுத் துறை உங்களுக்கு தனித்துவமான ஒரு வாய்ப்பை வழங்கியுள்ளது” என்று தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1863327
சுரங்கங்கள் அமைச்சகம்
டொரொன்டோவில் பிடிஏசி-2023 மாநாட்டில் இந்தியா தினக் கொண்டாட்டங்கள்
டொரொன்டோவில் செவ்வாய்க்கிழமை அன்று, பிடிஏசி-2023 மாநாட்டில் இந்திய தினம் கொண்டாடப்பட்டது. இந்நிகழ்ச்சியில் சுரங்கத்துறை அமைச்சக செயலாளர் திரு விவேக் பரத்வாஜ் மற்றும் அதிகாரிகள், டொரொன்டோவில் உள்ள இந்திய தூதரக உயர் அதிகாரிகள், நிலக்கரித் துறை அமைச்சக அதிகாரிகள், இந்திய தொழில்கூட்டமைப்பு அதிகாரிகள் ஆகியோர் பங்கேற்றனர்.
மேலும் முதலீட்டாளர்கள், சுரங்கத்துறை நிபுணர்கள், கனிமவள ஆய்வாளர்கள் உள்ளிட்டோரும் கலந்துகொண்டனர். அப்போது இந்தியாவில் சுரங்கத்துறையில் உள்ள வாய்ப்புகள் குறித்து இந்திய அதிகாரிகள் விளக்கினார்கள். அதைத் தொடர்ந்து கேள்வி பதில் அமர்வு நடைபெற்றது. சுரங்கத்துறை செயலாளர் திரு விவேக் பரத்வாஜ் நிகழ்ச்சியில் கலந்துகொண்ட பிரதிநிதிகளுடன் உரையாடினார். சிறிய ஹோலிக் கொண்டாட்டத்துடன் நிகழ்ச்சி நிறைவடைந்தது. சர்வதேச சிறுதானிய ஆண்டின் ஒருப் பகுதியாக இந்தியாவிலிருந்து கொண்டுவரப்பட்டிருந்த இனிப்புகளும், சிறுதானியங்களும் வழங்கப்பட்டன.
குடியரசுத் துணைத் தலைவர் செயலகம்
உயிர்காக்கும் சிபிஆர் செயல்முறையில் இளைஞர்களுக்கு பயிற்சி அளிக்க பள்ளிகள், உள்ளாட்சி அமைப்புகள் மற்றும் தன்னார்வ தொண்டு நிறுவனங்கள் முன்வர வேண்டும்: குடியரசுத் துணைத் தலைவர்
உயிர்காக்கும் இருதய நுரையீரல் மறுஉயிர்ப்பு   செயல்முறை குறித்து மக்களுக்கு பயிற்சி அளிக்க பள்ளிகள், உள்ளாட்சி அமைப்புகள், மற்றும் தன்னார்வ தொண்டு நிறுவனங்கள் தொடர் முகாம்களை ஏற்பாடு செய்யுமாறு குடியரசுத் துணைத் தலைவர் திரு. எம். வெங்கையா நாயுடு இன்று வலியுறுத்தினார்.
உயர்நிலைப் பள்ளி அல்லது கல்லூரி பாடத்திட்டத்தின் ஒரு பகுதியாக சிபிஆர் பயிற்சி இருக்க வேண்டும், இதனால் அதிகமான இளைஞர்கள் உயிர்காக்கும் செயல்முறையை அறிந்து கொள்ள முடியும் என்று அவர் கூறினார்.
விஜயவாடாவில் உள்ள ஸ்வர்ண பாரத் அறக்கட்டளையில் நடைபெற்ற விழிப்புணர்வு நிகழ்ச்சியில் இந்திய மறுஉயிர்ப்பு  குழு கூட்டமைப்பின்  மருத்துவர்களால் சிபிஆர் மற்றும் ஏஈடி  பயன்பாடு குறித்து செயல் விளக்கம் அளிக்கப்பட்டது. உயிர்காக்கும் நுட்பங்கள் குறித்த பயிற்சிகளை அளிப்பதில் ஐஆர்சிஎஃப்-ன் முயற்சிகளுக்கு திரு. நாயுடு பாராட்டு தெரிவித்தார்.
சிபிஆர் மற்றும் ஏஇடியின் பயன்பாடு குறித்த விழிப்புணர்வை உருவாக்குவதற்காக அருகிலுள்ள பள்ளிகள் மற்றும் கிராமங்களுக்குச் செல்லுமாறு மருத்துவக் கல்லூரிகளைச் சேர்ந்த மாணவர்களுக்கு திரு. நாயுடு அழைப்பு விடுத்தார். சரியான நேரத்தில் சிபிஆர் செய்வது உடனடி மருத்துவ உதவி கிடைக்காத அவசரகால சூழ்நிலைகளில் உதவும் என்று திரு. நாயுடு கூறினார்.
தனியார் நிறுவனங்கள், அடுக்குமாடி குடியிருப்புகள் மற்றும் குடியிருப்போர் நலச் சங்கங்கள் ஏஈடி சாதனத்தை தயாராக வைத்திருக்க வேண்டும் மற்றும் சிபிஆர் தொழில்நுட்பம் குறித்து தங்கள் உறுப்பினர்களுக்கு பயிற்சி அளிக்க வேண்டும் என்று திரு. நாயுடு பரிந்துரைத்தார். "சிபிஆர் செய்வது எப்படி என்று மக்களுக்குத் தெரிந்தால், பல உயிர்களைக் காப்பாற்ற முடியும்" என்று அவர் கூறினார்.
ஆந்திராவின் முன்னாள் துணை சபாநாயகர் திரு. மண்டலி புத்த பிரசாத், சித்தார்த்தா அகாடமியின் தலைவர் டாக்டர். சதலவடா நாகேஸ்வர ராவ், இந்திய மறுஉயிர்ப்பு  குழு கூட்டமைப்பின் தலைவர் திரு. எஸ். சி. சக்ர ராவ், ஐஆர்சிஎஃப் உறுப்பினர்கள் மற்றும் பிற முக்கிய பிரமுகர்கள் இந்நிகழ்வில் கலந்து கொண்டனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1802279
மனித வள மேம்பாட்டு அமைச்சகம்
பாலியில் நடைபெறவுள்ள ஜி-20 4-வது கல்விப்பணிக்குழு மற்றும் கல்வி அமைச்சர்கள் கூட்டத்தில் திரு தர்மேந்திர பிரதான் பங்கேற்கவுள்ளார்
பாலியில் நடைபெறவுள்ள ஜி-20 4-வது கல்விப்பணிக்குழு மற்றும் கல்வி அமைச்சர்கள் கூட்டத்தில் மத்திய கல்வி அமைச்சர்
திரு தர்மேந்திர பிரதான் பங்கேற்கவுள்ளார்.
கல்வியின் மூலம் மிகவும் உறுதியான, அனைவரையும் உள்ளடக்கிய, சமத்துவமான, நீடிக்கவல்ல எதிர்காலத்தை கட்டமைப்பதை நோக்கிய இந்தியாவின் சிறந்த நடைமுறைகளை நாம் பகிரவிருப்பதாக அமைச்சர் கூறினார்.
ஜி-20 உறுப்பு நாடுகளின் கல்வி அமைச்சர்கள் உடனான இருதரப்பு கூட்டங்களிலும் அவர் பங்கேற்பார். இந்தியா தலைமையில் அடுத்த நடைபெறவுள்ள ஜி-20 கல்விப்பணிக்குழு கூட்டத்திற்கு இந்தியா அடையாளம் கண்டுள்ள மையப் பொருள்களின் முன்னுரிமை குறித்து அவர் எடுத்துரைப்பார்.
பிரதமர் அலுவலகம்
பிரதமர் திரு நரேந்திர மோடி, ஐரோப்பிய ஒன்றியத் தலைவர் மாண்புமிகு சார்லஸ் மைக்கேல் இடையே தொலைபேசி உரையாடல்
ஐரோப்பிய ஒன்றியக் கவுன்சில் தலைவர் மாண்புமிகு சார்லஸ் மைக்கேலிடம் இருந்து பிரதமர் திரு நரேந்திர மோடிக்கு இன்று தொலைபேசி அழைப்பு வந்தது.
ஐரோப்பிய ஒன்றியக் கவுன்சில் தலைவர் பதவியை ஏற்றுள்ள திரு மைக்கேலுக்குப் பிரதமர் இனிய வாழ்த்துக்களை தெரிவித்தார். மேலும், இந்தப் பதவிக்காலம் வெற்றிகரமாக அமையவும் நல்வாழ்த்துக்களைக் கூறினார். திரு மைக்கேல் தலைமையின் கீழ், இந்தியா-ஐரோப்பிய ஒன்றிய ஒத்துழைப்பு மேலும் வலுப்படும் என்று பிரதமர் நம்பிக்கை தெரிவித்தார்.
இந்த ஆண்டு தொடக்கத்தில் ஐநா பொதுச்சபைக் கூட்டத்திற்கு இடையே நியூயார்க்கில் திரு மைக்கேலுடன் சந்திப்பு நிகழ்ந்ததை நினைவுகூர்ந்த பிரதமர், விரிவான வர்த்தக மற்றும் முதலீட்டு ஒப்பந்தம், போக்குவரத்துத் தொடர்பில் ஒத்துழைப்பு, க்கான ஐரோப்பிய ஒன்றிய முகமையுடன் சட்ட அமலாக்க ஒத்துழைப்பு, ஐரோப்பிய அணுசக்தி ஒத்துழைப்பு, பயங்கரவாத எதிர்ப்பு, பருவநிலை மாற்றம் உள்ளிட்ட பரஸ்பர நலன் சார்ந்த விஷயங்களில் முன்னேற்றத்தை ஏற்படுத்த இந்தியா உறுதிபூண்டுள்ளது என்றார்.
அடுத்த ஆண்டு பிரெஸ்ஸல்ஸில் இந்தியா – ஐரோப்பிய ஒன்றிய உச்சிமாநாட்டை நடத்த இருதலைவர்களும் ஒப்புக்கொண்டனர். இதற்கான தேதிகள் தூதரகங்கள் வழியாக முடிவு செய்யப்படும்.
சமூக நிதி மற்றும் அதிகாரமளித்தல் அமைச்சகம்
பட்டியலின பிரிவின் தேசிய ஆணைய தலைவராக திரு. விஜய் சம்ப்லா பொறுப்பேற்பு
பட்டியலின பிரிவு தேசிய ஆணையத்தின் தலைவராக திரு. விஜய் சம்ப்லா புதுதில்லியில் இன்று பொறுப்பேற்றுக் கொண்டார். இந்நிகழ்ச்சியில் மத்திய சமூக நீதித்துறை இணையமைச்சர் திரு. கிரிஷன் பால் குர்ஜார், மத்திய அமைச்சர் சோம் பிரகாஷ், பட்டியலின தேசிய ஆணையத்தின் முன்னாள் தலைவர், பா.ஜ.க.எம்பி ஹன்ஸ் ராஜ் ஹன்ஸ் ஆகியோர் கலந்து கொண்டனர்.
திரு.விஜய் சம்ப்லா, மத்திய சமூக நீதி மற்றும் அதிகாரமளித்தல் துறையில் 2014ம் ஆண்டு முதல் 19ம் ஆண்டு வரை மத்திய இணை அமைச்சராக இருந்தார்.
புதிய பொறுப்பேற்றபின் பேட்டியளித்த திரு. விஜய் சம்ப்லா, ‘‘பட்டியலின மக்களின் நலன் மற்றும் உரிமைகளை காக்க ஒய்வின்றி பணியாற்றுவேன். பட்டியலின மக்களுக்கு நீதியை உறுதி செய்வதற்காக மட்டும் பணியாற்றாமல், எந்தவித அநீதியையும் தடுக்கும் வகையில் செயல்படுவேன் என்று கூறினார்.
பட்டியல் இனத்தவரின் சமூக பொருளாதார மேம்பாட்டு நடவடிக்கைகளின் திட்டமிடலில் தேவையான ஆலோசனையை ஆணையம் வழங்கும் ’’ என்றார் அவர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1700445
(Visitor Counter : 596
சாலைப் போக்குவரத்து மற்றும் நெடுஞ்சாலைத்துறை அமைச்சகம்
பீகார் மாநிலத்தில் தேசிய நெடுஞ்சாலை 2-ன் ஔரங்காபாத்-சோர்டாஹா பிரிவில் ஆறு வழிப் பாதை அமைப்பதற்கான பணிகளுக்கு பிரதமர் நாளை அடிக்கல் நாட்டுகிறார்
பீகார் மாநிலத்தின் ஔரங்காபாத்திலிருந்து பீகார் – ஜார்க்கண்ட் எல்லையில் உள்ள சோர்டாஹா வரையிலான தேசிய நெடுஞ்சாலை 2-ன் 70 கிலோமீட்டர் பிரிவில் ஆறு வழிப் பாதை அமைப்பதற்கான பணிகளுக்கு பிரதமர் மோட்டிஹரி என்ற இடத்தில் நாளை அடிக்கல் நாட்டுகிறார். இந்தத் திட்டத்திற்கான மதிப்பீடு ரூ.882 கோடி.
தேசிய நெடுஞ்சாலை 2-ன் இந்த பகுதி தங்க நாற்கர திட்டத்தின் தில்லி-கொல்கத்தா பிரிவில் உள்ளடங்குகிறது. ஆறு வழிப்பாதையாக விரிவாக்கப்பட்டபின், அதில் ஒரு மேம்பாலம், 15 கீழ்பாலங்கள், 7 பெரிய பாலங்கள், 24 சிறிய பாலங்கள், 174 ஓடைப் பாலங்கள், 12 நடைபாதை மேம்பாலங்கள், 26 பேருந்து நிறுத்தப் பகுதிகள், 7 லாரி நிறுத்தப் பகுதிகள், 2 சாலையோர வசதியிடங்கள் ஆகியவற்றைப் பெற்றிருக்கும்.
========
(Visitor Counter : 119
பிரதமர் அலுவலகம்
சர்வதேச வெப்ப அணு பரிசோதனை உலையை தொகுக்கும் பணி தொடங்கியதையொட்டி, சர்வதேச வெப்ப அணு பரிசோதனை உலை அமைப்பில் பிரதமர் திரு.நரேந்திர மோடி வெளியிட்ட செய்தி
சர்வதேச வெப்ப அணு பரிசோதனை உலையின் டொக்காமாக் கருவியைத் தொகுக்கும் பணி தொடங்கியதை, பிரான்ஸில் உள்ள செயின்ட்-பால்-லேஸ்-டியூரன்ஸ் பகுதியில் விழாவாக, ஜூலை 28, 2020-ல் சர்வதேச வெப்ப அணு பரிசோதனை உலை அமைப்பு கொண்டாடியது. இதில் கலந்துகொள்ள சர்வதேச வெப்ப அணு பரிசோதனை உலை அமைப்பின் உறுப்பு நாடுகளின் தலைவர்கள் அனைவருக்கும் அழைப்பு விடுக்கப்பட்டது. இதன்படி, தலைவர்கள் நேரிலோ அல்லது காணொலி மூலமாகவோ கலந்துகொண்டனர் அல்லது தங்களது செய்தியைத் தெரிவித்தனர். இந்தக் கொண்டாட்டங்களை காணொலி மூலம் அதிபர் மேக்ரோன் நடத்தினார்.
இதில், பிரதமர் திரு.நரேந்திர மோடி வெளியிட்ட செய்தியில், தங்களது கடின உழைப்பு மற்றும் இதுவரை மேற்கொள்ளப்பட்ட வெற்றிகளுக்காக சர்வதேச வெப்ப அணு பரிசோதனை உலை அமைப்புக்கு பாராட்டு தெரிவித்தார். இந்தத் திட்டத்தில் உலகளாவிய விஞ்ஞானிகள் மற்றும் பொறியாளர்கள் கலந்துகொண்டிருப்பதைக் குறிப்பிட்ட பிரதமர், இந்தியாவின் மிகவும் பழமையான நம்பிக்கையான “அனைவரும் ஒரே குடும்பம்”, அதாவது, மனிதசமூகத்தின் நலனுக்காக ஒட்டுமொத்த உலகமும் ஒருங்கிணைந்து பணியாற்றுவது என்பதற்கு சிறந்த விளக்கமாக சர்வதேச வெப்ப அணுஉலைத் திட்டம் இருப்பதாகக் கூறினார். இந்தத் திட்டத்தில் குறிப்பிடத்தக்க பங்களிப்பை அளித்ததற்காக இந்தியா பெருமையடைவதாக அவர் கூறினார். அதாவது, சர்வதேச வெப்ப அணு உலை அமைப்பு தனது இலக்குகளை நிறைவேற்றுவதற்கு உதவும் வகையில், கிரியோஸ்டேட், அழுத்த பாதுகாப்பு கவசங்கள், நீரை குளிமையாக்குவதற்கான கருவிகள், கிரையோஜெனிக் மற்றும் கிரியோ பகிர்வு அமைப்புகள், ஆர்எஃப்-ஐ பயன்படுத்தி வெப்பமாக்கும் துணைக் கருவிகள், பீம் தொழில்நுட்பங்கள், பல்வேறு மெகாவாட் மின் விநியோக அமைப்புகள் மற்றும் பல்வேறு பரிசோதனை முறைகளை இந்தியா வழங்கியிருப்பதாக பிரதமர் கூறினார்.
இந்த விழாவில், பிரதமர் திரு.நரேந்திர மோடியின் செய்தியை பிரான்ஸ் மற்றும் மொனாக்கோ-வுக்கான இந்திய தூதர் திரு.ஜாவேத் அஷ்ரப் வாசித்தார்.
பிரதமர் வெளியிட்ட செய்தியை முழுமையாகப் படிக்க இந்த இணைப்பைச் சொடுக்கவும்…
http://dae.gov.in/writereaddata/iter2020_message_pm_india_shri_narendra_modi.pdf